ભાષાને જીવવા માટે સબળ માધ્યમ જોઈએ. મલ્ટિમીડિયાના જમાનામાં વાતચીત અને પુસ્તકો ઉપરાંત ટેલિવિઝન, મૂવીઝ અને કૉમ્પ્યુટર બહુ જ અગત્યના માધ્યમ બન્યા છે અને બદનસીબે એ દરેક જગ્યાએ ગુજરાતી ભાષાને (જાકારો તો નથી મળ્યો પરંતું) જોઈએ તેવો આવકાર નથી મળ્યો. કેમ? તેના ઘણા કારણો હોઈ શકે અને એ તો કોઈ વ્યવસ્થિત સંશોધન કરે તો જ ખબર પડે પરંતું મારા જેવા લોકો ગુજરાતી ટેલિવિઝન અને મૂવીઝ જેવા સબળ માધ્યમથી કેમ દૂર ભાગ્યા તેની મને ખબર છે.